ฝ่ายค้าน เดินหน้าอภิปรายนายกรัฐมนตรีต่อเนื่อง โดยฝ่ายค้านเหลือเวลาการอภิปรายประมาณ 15 ชั่วโมง
ฝ่ายค้าน เดินหน้าอภิปรายนายกรัฐมนตรีต่อเนื่อง โดยฝ่ายค้านเหลือเวลาการอภิปรายประมาณ 15 ชั่วโมงนายสุทิน คลังแสง ส.ส.มหาสารคาม พรรคเพื่อไทย ในฐานะประธานวิปฝ่ายค้าน กล่าวถึงการอภิปรายไม่ไว้วางใจ ในวันที่ 3 วันนี้ ว่า ยังคงเป็นการอภิปราย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ซึ่งจะใช้เวลา อภิปรายนายกรัฐมนตรี ไปจนถึงช่วงเย็นของวันนี้ และคาดการณ์ว่า จะสามารถอภิปราย ร.อ.ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ ได้ในช่วงดึกของวันนี้ ซึ่งรัฐมนตรีที่เหลือคาดการณ์ว่า จะใช้เวลาในการอภิปรายไม่นาน วันเดียวน่าจะเสร็จสิ้น เนื่องจากเหลือผู้อภิปรายไม่มาก โดยฝ่ายค้านเหลือเวลาไม่น้อยกว่า 15 ชั่วโมง ในการอภิปรายอย่างไรก็ตาม เชื่อว่า การอภิปรายจะเป็นไปตามกรอบเวลาที่ได้ตกลงกันไว้คือ สรุปการอภิปรายได้ หลังเวลา 19.00 น. ของวันที่ 27 กุมภาพันธ์ 2563 เพื่อลงมติในวันที่ 28 กุมภาพันธ์ 2563 ในช่วงเช้า